pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การสำรวจความพร้อมศูนย์การประชุมแห่งชาติสิริกิติ์ สำหรับจัดการประชุม APEC FMM ครั้งที่ 29 และการประชุมอื่น ๆ ที่เกี่ยวข้อง ปี 2565
วันศุกร์ที่ 2 กันยายน 2565
การสํารวจความพร้อมศูนย์การประชุมแห่งชาติสิริกิติ์ สําหรับจัดการประชุม APEC FMM ครั้งที่ 29 และการประชุมอื่น ๆ ที่เกี่ยวข้อง ปี 2565
คณะทํางานด้านพิธีการและอํานวยการเพื่อเตรียมการจัดประชุม APEC FMM ครั้งที่ 29 และการประชุมอื่น ๆ ที่เกี่ยวข้อง ปี 2565 เยี่ยมชมศูนย์การประชุมแห่งชาติสิริกิติ์ เพื่อสํารวจความพร้อมของสถานที่สําหรับจัดการประชุมระดับรัฐมนตรี ในวันที่ 20 ตุลาคม 2565
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้นําคณะทํางานด้านพิธีการและอํานวยการเพื่อเตรียมการจัดประชุมรัฐมนตรีว่าการกระทรวงการคลังเอเปค (APEC Finance Ministers’ Meeting: APEC FMM) ครั้งที่ 29 และการประชุมอื่น ๆ ที่เกี่ยวข้อง เยี่ยมชมศูนย์การประชุมแห่งชาติสิริกิติ์ เพื่อสํารวจความพร้อมของสถานที่สําหรับจัดการประชุม APEC FMM ครั้งที่ 29 และการประชุมอื่น ๆ ที่เกี่ยวข้อง ซึ่งจะใช้ศูนย์การประชุมแห่งชาติสิริกิติ์เป็นสถานที่สําหรับการจัดประชุมระดับรัฐมนตรี ในวันที่ 20 ตุลาคม 2565 โดยเฉพาะพื้นที่ห้องประชุม Plenary Hall ห้องแถลงข่าว และห้องสื่อมวลชน รวมทั้งห้องฟังก์ชั่นต่าง ๆ ที่เกี่ยวข้องกับการประชุม ตลอดจนพื้นที่สําหรับการนําเสนอนวัตกรรมทางการเงินการคลังของประเทศไทยซึ่งสอดคล้องกับแนวคิด “ขับเคลื่อนเศรษฐกิจดิจิทัล มุ่งสู่การเงินการคลังยั่งยืน” (“Advancing digitalization, Achieving sustainability”)
ศูนย์การประชุมแห่งชาติสิริกิติ์ได้ก่อสร้างเสร็จสมบูรณ์แล้ว โดยมีขนาดใหญ่กว่าเดิมถึง 5 เท่า มีพื้นที่รวมกว่า 300,000 ตารางเมตร กําหนดเปิดดําเนินการในวันที่ 12 กันยายน 2565 และมีความพร้อมสําหรับการจัดการประชุม APEC FMM ครั้งที่ 29 และการประชุมอื่น ๆ ที่เกี่ยวข้อง ในเดือนตุลาคม 2565 ทั้งในส่วนของความเหมาะสมของห้องประชุม การรักษาความปลอดภัย และความสวยงามของสถาปัตยกรรมซึ่งสะท้อนเอกลักษณ์ความเป็นไทยร่วมสมัย อีกทั้งยังสามารถชื่นชมความสวยงามและร่มรื่นของสวนป่าเบญจกิติได้จากบริเวณที่ใช้จัดการประชุม โดยสามารถรองรับและอํานวยความสะดวกให้แก่ผู้เข้าร่วมประชุมจากกระทรวงการคลังสมาชิกเอเปค องค์การระหว่างประเทศ และภาคเอกชน รวมทั้งสื่อมวลชนกว่า 300 คน ทั้งนี้ ผลการสํารวจความพร้อมข้างต้นจะนํารายงานให้รัฐมนตรีว่าการกระทรวงการคลังทราบและมีข้อสั่งการต่อไป
ทั้งนี้ การประชุมในเดือนตุลาคม 2565 จะเป็นการประชุมระดับรัฐมนตรีว่าการกระทรวงการคลังเอเปค และผู้บริหารระดับสูงขององค์การระหว่างประเทศ ได้แก่ องค์การเพื่อความร่วมมือทางเศรษฐกิจและการพัฒนา กองทุนการเงินระหว่างประเทศ ธนาคารโลก และธนาคารพัฒนาเอเชีย รวมถึงสภาที่ปรึกษาทางธุรกิจเอเปค เพื่อหารือประเด็นสําคัญ 2 ประเด็นที่ไทยต้องการผลักดัน ได้แก่ การเข้าถึงแหล่งทุนเพื่อการพัฒนาที่ยั่งยืน (Sustainable Finance) และการใช้เทคโนโลยีดิจิทัลเพื่อมุ่งสู่การเป็นเศรษฐกิจดิจิทัล (Digitalization for Digital Economy) รวมทั้ง เป็นโอกาสที่รัฐมนตรีว่าการกระทรวงการคลังจาก 21 เขตเศรษฐกิจจะได้แลกเปลี่ยนมุมมองและประสบการณ์ในการดําเนินนโยบายเศรษฐกิจ การเงิน และการคลัง เพื่อสร้างความเจริญเติบโตทางเศรษฐกิจในภูมิภาคที่เข้มแข็ง สมดุล มั่นคง ยั่งยืนและครอบคลุมต่อไป
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3622/3613
รัฐบาลไทย-ข่าวทำเนียบรัฐบาล-บีโอไอ เยี่ยมชมกิจการ The Studio Park จังหวัดสมุทรปราการ และร่วมหารือการส่งเสริมอุตสาหกรรมสร้างสรรค์ และ Soft Power โดยเฉพาะสาขาภาพยนตร์และอุตสาหกรรมบันเทิง
วันจันทร์ที่ 5 กันยายน 2565
บีโอไอ เยี่ยมชมกิจการ The Studio Park จังหวัดสมุทรปราการ และร่วมหารือการส่งเสริมอุตสาหกรรมสร้างสรรค์ และ Soft Power โดยเฉพาะสาขาภาพยนตร์และอุตสาหกรรมบันเทิง
บีโอไอ เยี่ยมชมกิจการ The Studio Park จังหวัดสมุทรปราการ และร่วมหารือการส่งเสริมอุตสาหกรรมสร้างสรรค์ และ Soft Power โดยเฉพาะสาขาภาพยนตร์และอุตสาหกรรมบันเทิง
บีโอไอ เยี่ยมชมกิจการ The Studio Park จังหวัดสมุทรปราการ และร่วมหารือการส่งเสริมอุตสาหกรรมสร้างสรรค์ และ Soft Power โดยเฉพาะสาขาภาพยนตร์และอุตสาหกรรมบันเทิง
เมื่อวันที่ 2 กันยายน 2565 นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นายนฤชา ฤชุพันธุ์ ที่ปรึกษาด้านการลงทุน และทีมงานจากสํานักงานส่งเสริมเศรษฐกิจสร้างสรรค์ (องค์การมหาชน) ได้เยี่ยมชมกิจการ The Studio Park จังหวัดสมุทรปราการ โดยมี คุณชยานนท์ อุลิศ ประธานเจ้าหน้าที่บริหาร ให้การต้อนรับ และร่วมหารือการส่งเสริมอุตสาหกรรมสร้างสรรค์ และ Soft Power โดยเฉพาะสาขาภาพยนตร์และอุตสาหกรรมบันเทิง
The Studio Park เป็นสตูดิโอถ่ายทําภาพยนตร์ขนาดใหญ่และทันสมัยที่สุดในประเทศไทย บนพื้นที่กว่า 200 ไร่ ที่อําเภอบางบ่อ จังหวัดสมุทรปราการ เงินลงทุนรวมกว่า 4,000 ล้านบาท ประกอบด้วย โรงถ่าย sound stages 5 อาคารใหญ่ โรงถ่ายบ้านทรงไทย โรงถ่ายสระน้ํา ทะเลสาบ พื้นที่ถ่ายทํากลางแจ้ง อาคารสร้างฉาก (Shop House) อาคารเก็บอุปกรณ์ให้เช่าสําหรับถ่ายทําภาพยนตร์และบริการ Post-production ทั้งนี้ The Studio Park ได้รับการส่งเสริมการลงทุนในกิจการ Movie Town ตั้งแต่ปี 2559 จนถึงปัจจุบันรับงานแล้วกว่า 1,400 โครงการ โดยรายได้กว่าครึ่งหนึ่งมาจากกองถ่ายภาพยนตร์จากต่างประเทศ
รัฐบาลไทย-ข่าวทำเนียบรัฐบาล-แก้หนี้ครัวเรือนคืบหน้า! รัฐเร่งลดภาระหนี้ ปชช. เดินหน้าแก้ปัญหาอย่างเป็นรูปธรรม ครอบคลุมทุกกลุ่ม
วันพุธที่ 21 กันยายน 2565
แก้หนี้ครัวเรือนคืบหน้า! รัฐเร่งลดภาระหนี้ ปชช. เดินหน้าแก้ปัญหาอย่างเป็นรูปธรรม ครอบคลุมทุกกลุ่ม
.....
อัปเดตความคืบหน้าการแก้ปัญหาหนี้สินครัวเรือน หลังรัฐบาลประกาศให้ปี 2565 เป็น “ปีแห่งการแก้หนี้ครัวเรือน” โดยล่าสุด (19 ก.ย. 65) ได้มีการประชุมคณะกรรมการกํากับการแก้ไขหนี้สินของประชาชนรายย่อย ครั้งที่ 3/2565 เพื่อติดตามความคืบหน้าการแก้ไขหนี้สินให้กับประชาชน ดังนี้
.
-หนี้กองทุนเงินให้กู้ยืมเพื่อการศึกษา (กยศ.) : มีผู้ยื่นขอปรับโครงสร้างหนี้แล้วกว่า 3.4 แสนราย/ กยศ. อยู่ระหว่างทําระบบปรับโครงสร้างหนี้ออนไลน์/ สภาผู้แทนราษฎรมีมติเห็นชอบ พ.ร.บ. กยศ. ฉบับใหม่ ซึ่งจะช่วยบรรเทาภาระของผู้กู้ - ผู้ค้ําประกัน โดยให้เว้นการเก็บดอกเบี้ยและคิดค่าปรับผิดนัดชําระ
.
-หนี้ข้าราชการ โดยเฉพาะครู - ตํารวจ : มีการแก้ไขหนี้สินสําเร็จแล้ว 64% ขณะที่ร่างกฎกระทรวงการบริหารจัดการและกํากับดูแลทางการเงินสหกรณ์ออมทรัพย์และสหกรณ์เครดิตยูเนียน อยู่ระหว่างการเสนอในที่ประชุม ครม.
.
-หนี้บัตรเครดิต : จากข้อมูล ณ วันที่ 31 ก.ค. 65 มีลูกหนี้บัตรเครดิต - สินเชื่อส่วนบุคคล 87,247 ราย ที่ได้ลดดอกเบี้ยผ่านคลินิกแก้หนี้/ ธ.ออมสิน ออกโครงการ “บ้านดี หนี้เบา” รวมหนี้บ้านและหนี้รายย่อยอื่น โดยใช้บ้านเป็นหลักประกัน/ ธ.อิสลาม ออกสินเชื่อเพื่อปิดบัญชีบัตรเครดิตสูงสุด 5 ล้านบาท
.
-มหกรรมไกล่เกลี่ยหนี้ครัวเรือน (78 ครั้ง) : สามารถไกล่เกลี่ยหนี้สําเร็จ 72,331 ราย คิดเป็น 95.6% ของผู้ขอไกล่เกลี่ย และมีการไกล่เกลี่ยจากศูนย์ไกล่เกลี่ยข้อพิพาทอีก 20,200 ราย รวมทั้งสิ้น 92,531 ราย
.
-การทบทวนโครงสร้างอัตราดอกเบี้ย - มาตรการคุ้มครองลูกหนี้ : ธนาคารแห่งประเทศไทยอยู่ระหว่างศึกษาแนวทางและกลไกสนับสนุนการคิดอัตราดอกเบี้ยที่สะท้อนความเสี่ยงของลูกหนี้ที่แท้จริง เพื่อลดการกู้เงินนอกระบบ
.
อ่านเพิ่มเติม คลิก https://www.thaigov.go.th/news/contents/details/59438
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยเป็นอันดับที่ 5 ของเอเชีย และอันดับที่ 2 ของอาเซียนในการจัดอันดับ”ประเทศที่ดีที่สุดในโลกประจำปี 2022” โดย usnews.com
วันเสาร์ที่ 15 ตุลาคม 2565
โฆษกรัฐบาลเผย ไทยเป็นอันดับที่ 5 ของเอเชีย และอันดับที่ 2 ของอาเซียนในการจัดอันดับ”ประเทศที่ดีที่สุดในโลกประจําปี 2022” โดย usnews.com
โฆษกรัฐบาลเผย ไทยเป็นอันดับที่ 5 ของเอเชีย และอันดับที่ 2 ของอาเซียนในการจัดอันดับ”ประเทศที่ดีที่สุดในโลกประจําปี 2022” โดย usnews.com
วันนี้(15ต.ค.65)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าไทยได้รับการจัดอันดับเป็นอันดับที่5ของเอเชียและอันดับที่2ของอาเซียนและอันดับที่28ของโลกสําหรับประเทศที่ดีที่สุดในโลกประจําปี2022 (U.S. News & World Report Best Countries Rankings)ของusnews.comเว็บไซต์ที่จัดอันดับความนิยมด้านต่างๆ( https://www.usnews.com/news/best-countries/rankings)ซึ่งพบว่าจากผลสํารวจทั้งหมด85ประเทศทั่วโลกในปี2022ประเทศที่ได้คะแนนสูงสุดเป็นประเทศที่ดีที่สุดในโลกคือสวิตเซอร์แลนด์และอันดับ2ถึง5เรียงตามลําดับคือเยอรมนีแคนาดาสหรัฐอเมริกาและสวีเดนสําหรับ5อันดับสูงสุดของทวีปเอเชียได้แก่ญี่ปุ่นอันดับ6,จีนอันดับ17,สิงคโปร์อันดับ19,เกาหลีใต้อันดับ20และประเทศไทยอันดับที่28
การจัดอันดับประเทศที่ดีที่สุดในโลกโดยรวมจะวัดประสิทธิภาพด้วยตัวชี้วัดที่หลากหลายการสํารวจนี้แบ่งเป็น10หัวข้อได้แก่ความสามารถในการปรับตัวของประเทศสภาพแวดล้อมที่เอื้ออํานวยต่อผู้ประกอบการคุณภาพชีวิตความมีเอกลักษณ์สิทธิทางสังคมอิทธิพลทางวัฒนธรรมการเปิดกว้างต่อธุรกิจสถานะของประเทศในเวทีโลกการท่องเที่ยวและมรดกทางวัฒนธรรม
“ต่างชาติมีมุมมองและมีทัศนคติที่ดีต่อประเทศไทยมีจุดสนใจที่เป็นบวกซึ่งเป็นที่นิยมชมชื่นของชาวโลกเป็นหนึ่งในประเทศที่มีผู้มาเยี่ยมชมมากที่สุดในโลกทั้งนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเชื่อมั่นว่าปัจจัยที่จะทําให้ประเทศไทยประสบความสําเร็จนอกเหนือจากความมีชื่อเสียงของไทยทั้งความเป็นเอกลักษณ์วัฒนธรรมและศักยภาพทางเศรษฐกิจที่เป็นศูนย์กลางสําคัญของภูมิภาคแล้วสิ่งที่สําคัญคือทรัพยากรมนุษย์ของไทยที่มีความสามารถไม่แพ้ชาติใดรวมถึงมิตรไมตรีของคนไทยความมีน้ําใจของทุกคนนายกรัฐมนตรีเชื่อมั่นว่าหากคนไทยร่วมใจกันจะสามารถพัฒนาชาติก้าวข้ามผ่านทุกวิกฤตได้อย่างแน่นอน”นายอนุชาฯกล่าว
————-
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลยินดี “เทนนิส” พาณิภัค วงศ์พัฒนกิจ ทำผลงานยอดเยี่ยมคว้าเหรียญทองรายการ ปารีส เวิลด์ เทควันโด กรังด์ปรีซ์
วันเสาร์ที่ 3 กันยายน 2565
​โฆษกรัฐบาลเผย รัฐบาลยินดี “เทนนิส” พาณิภัค วงศ์พัฒนกิจ ทําผลงานยอดเยี่ยมคว้าเหรียญทองรายการ ปารีส เวิลด์ เทควันโด กรังด์ปรีซ์
โฆษกรัฐบาลเผย รัฐบาลยินดี “เทนนิส” พาณิภัค วงศ์พัฒนกิจ ทําผลงานยอดเยี่ยมคว้าเหรียญทองรายการ ปารีส เวิลด์ เทควันโด กรังด์ปรีซ์
วันนี้ (3 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผย รัฐบาลยินดี “เทนนิส” พาณิภัค วงศ์พัฒนกิจ ทําผลงานยอดเยี่ยมคว้าเหรียญทองจากการแข่งขันเทควันโด เวิลด์กรังด์ปรีซ์ สนาม 2 รายการ ปารีส เวิลด์ เทควันโด กรังด์ปรีซ์
โฆษกประจําสํานักนายกรัฐมนตรีกล่าวว่า เทนนิส พาณิภัค ทําผลงานได้อย่างยอดเยี่ยม เข้าสู่รอบชิงชนะเลิศไปพบกับเมอร์ฟ ดินเซล จากตุรกี แชมป์ยุโรปปี 2022 โดยสามารถเอาชนะไป 2-0 ยก (6-0 และ 11-6) ทําให้คว้าเหรียญทองมาได้สําเร็จ โดยน้องเทนนิส ได้กลับมาเล่นในรุ่น 49 กก.หญิงอีกครั้ง หลังจากที่ก่อนหน้านี้ได้ไปเล่นในรุ่น 53 กก. หญิง โดยรุ่น 49 กก.หญิง เป็นรุ่นที่คว้าเหรียญทองจากโอลิมปิก 2020 ณ กรุงโตเกียว ประเทศญี่ปุ่นมาครองได้
รายการปารีส เวิลด์ เทควันโด กรังด์ปรีซ์ 2022 จัดขึ้นระหว่างวันที่ 2-4 กันยายน 2565 ณ กรุงปารีส ประเทศฝรั่งเศส เป็นรายการแข่งขันที่สําคัญ เพราะเป็นรายการแข่งขันเพื่อเก็บคะแนนสะสมคว้าโควตาไปแข่งขันโอลิมปิกเกมส์ 2024 ในอีก 2 ปีที่ประเทศฝรั่งเศส ซึ่งสนามนี้เป็นสนามที่ 2 สําหรับสนามถัดไปสนามที่ 3 แข่งขันกันที่เมืองแมนเชสเตอร์ สหราชอาณาจักร ระหว่างวันที่ 21-23 ตุลาคม 2565 นี้
“รัฐบาลยินดี และชื่นชมนักกีฬาที่อดทนฝึกฝน ท้าทายตนเอง พัฒนาศักยภาพจนเป็นที่ยอมรับสามารถเทียบเท่านักกีฬาระดับโลก โดยรัฐบาลพร้อมให้การส่งเสริมและผลักดันนักกีฬาไทยตามความถนัดและความสามารถให้พร้อมต่อการแข่งขันทุกประเภท โดยเฉพาะความสามารถจากนักกีฬาเยาวชนที่จะเป็นแรงบันดาลใจให้กับคนรุ่นใหม่ และขอร่วมส่งกําลังใจจากคนไทยทั้งประเทศไปยังนักกีฬาไทยทุกคน ในการทําศึกแข่งขันรายการอื่นๆ ในขณะนี้ด้วย” นายอนุชา กล่าว
รัฐบาลไทย-ข่าวทำเนียบรัฐบาล-พม. จับมือ มธ. สานเจตนารมณ์เพื่อสังคม มุ่งยกระดับงานวิชาการควบคู่พัฒนาสังคมอย่างยั่งยืน
วันอังคารที่ 4 ตุลาคม 2565
พม. จับมือ มธ. สานเจตนารมณ์เพื่อสังคม มุ่งยกระดับงานวิชาการควบคู่พัฒนาสังคมอย่างยั่งยืน
พม. จับมือ มธ. สานเจตนารมณ์เพื่อสังคม มุ่งยกระดับงานวิชาการควบคู่พัฒนาสังคมอย่างยั่งยืน
วันนี้ (4 ต.ค. 65) เวลา 10.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ รศ.เกศินี วิฑูรชาติ อธิการบดีมหาวิทยาลัยธรรมศาสตร์ ร่วมลงนามในบันทึกข้อตกลงความร่วมมือ (MOU) ทางวิชาการ ระหว่างกระทรวงการพัฒนาสังคมและความมั่นคงของมนุษย์ (พม.) กับมหาวิทยาลัยธรรมศาสตร์ โดยมี นายธนสุนทร สว่างสาลี รองปลัดกระทรวงการพัฒนาสังคม และความมั่นคงของมนุษย์ พร้อมหัวหน้าหน่วยงานสังกัดกรมพัฒนาสังคมและสวัสดิการ (พส.) และคณะผู้บริหารมหาวิทยาลัยธรรมศาสตร์ ร่วมลงนามเป็นสักขีพยาน ณ ห้องประชุมปรีดี พนมยงค์ อาคารโดมบริหาร มหาวิทยาลัยธรรมศาสตร์ ศูนย์รังสิต นอกจากนี้ มีการมอบป้ายศูนย์ช่วยเหลือสังคมแห่งมหาวิทยาลัยธรรมศาสตร์ และมอบบัตรประจําตัวอาสาสมัครพัฒนาสังคมและความมั่นคงของมนุษย์ (อพม.) แก่อาจารย์และนักศึกษา คณะสังคมสงเคราะห์ศาสตร์ จํานวน 10 คน เพื่อเป็นเครือข่ายของกระทรวง พม. ในการช่วยเหลือประชาชนผู้ประสบปัญหาความเดือดร้อนทางสังคม
นายอนุกูล กล่าวว่า บันทึกข้อตกลงความร่วมมือ (MOU) ทางวิชาการ ครั้งนี้ เป็นความร่วมมือตามเจตนารมณ์ของกระทรวง พม. โดยกรมพัฒนาสังคมและสวัสดิการ (พส.) และมหาวิทยาลัยธรรมศาสตร์ โดย คณะสังคมสงเคราะห์ศาสตร์ คณะแพทยศาสตร์ คณะพยาบาลศาสตร์ คณะสาธารณสุขศาสตร์ คณะสหเวชศาสตร์ วิทยาลัยพัฒนศาสตร์ ป๋วย อึ๊งภากรณ์ และโรงพยาบาลธรรมศาสตร์เฉลิมพระเกียรติ เพื่อร่วมกันสร้างการเรียนรู้และการพัฒนาระบบดูแลผู้ใช้บริการที่อยู่ในความรับผิดชอบของกระทรวง พม. ทั้งงานพัฒนาคุณภาพชีวิตคนไร้ที่พึ่ง งานอาสาสมัครพัฒนาสังคมและความมั่นคงของมนุษย์ (อพม.) งานอาสาสมัครเพื่อการพัฒนา และงานส่งเสริมความรับผิดชอบต่อสังคมของภาคธุรกิจและการพัฒนาที่ยั่งยืน ซึ่งสอดคล้องกับยุทธศาสตร์ชาติด้านการพัฒนาและเสริมสร้างทรัพยากรมนุษย์ และด้านการสร้างโอกาสและความเสมอภาคทางสังคม ที่มีเป้าหมายในการเสริมพลังทางสังคมของภาคีภาคส่วนต่าง ๆ ให้เข้ามาร่วมกันขับเคลื่อนการพัฒนาประเทศ พัฒนาศักยภาพและคุณภาพชีวิตคนทุกช่วงวัย รวมถึงสร้างกระบวนการเรียนรู้ตอบสนองต่อการเปลี่ยนแปลงในศตวรรษที่ 21 เพื่อลดความเหลื่อมล้ํา สร้างความเป็นธรรมทางสังคม โดยไม่ทิ้งใครไว้ข้างหลัง
นายอนุกูล กล่าวเพิ่มเติมว่า ทั้งนี้ กระทรวง พม. โดย พส. และมหาวิทยาลัยธรรมศาสตร์ ได้บูรณาการความร่วมมือภายใต้กรอบการดําเนินงานสําคัญ ดังนี้ 1) ขับเคลื่อนการวิจัยเชิงปฏิบัติการและการพัฒนานวัตกรรม เพื่อการพัฒนาระบบงานคุณภาพชีวิตกลุ่มเปราะบางทางสังคม และระบบงานอื่น ๆ ภายใต้ภารกิจกระทรวง พม. 2) ร่วมกันจัดเวทีที่เกี่ยวกับการพัฒนาสังคมและความมั่นคงของมนุษย์ 3) บริหารงานและจัดระบบงานอาสาสมัครและการส่งเสริมความรับผิดชอบต่อสังคม อีกทั้งส่งเสริมและผลักดันให้นักศึกษาเป็น อพม. สู่เครือข่ายที่สําคัญในการช่วยเหลือสังคมในอนาคต 4) พัฒนาหลักสูตรเพื่อสร้างการเรียนรู้ให้แก่นักศึกษา บุคลากร รวมถึงภาคส่วนอื่น ๆ และ 5) ร่วมจัดตั้งศูนย์ช่วยเหลือสังคมแห่งมหาวิทยาลัยธรรมศาสตร์ ซึ่งศูนย์ช่วยเหลือสังคมในสถาบันการศึกษาแห่งแรกของประเทศไทย โดยกําหนดให้เป็นพื้นที่นวัตกรรม (Sandbox) และเป็นศูนย์กลางในการให้ความช่วยเหลือสังคมและบริการด้านสวัสดิการสังคมอย่างครบวงจร (One stop service) แก่ประชาชนทุกช่วงวัย
รัฐบาลไทย-ข่าวทำเนียบรัฐบาล-ดูเลย 1 ต.ค.นี้ ผู้ป่วยโควิด-19 รักษาตามสิทธิอย่างไรบ้าง?  UCEP Plus รับเฉพาะผู้ป่วยโควิดฉุกเฉินวิกฤตสีแดง
วันศุกร์ที่ 30 กันยายน 2565
ดูเลย 1 ต.ค.นี้ ผู้ป่วยโควิด-19 รักษาตามสิทธิอย่างไรบ้าง?  UCEP Plus รับเฉพาะผู้ป่วยโควิดฉุกเฉินวิกฤตสีแดง
ดูเลย 1 ต.ค.นี้ ผู้ป่วยโควิด-19 รักษาตามสิทธิอย่างไรบ้าง?  UCEP Plus รับเฉพาะผู้ป่วยโควิดฉุกเฉินวิกฤตสีแดง
วันที่ 30 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการดูแลผู้ป่วยโควิด-19 นับตั้งแต่วันที่1 ต.ค. เป็นต้นไป ที่ได้ปรับเป็นโรคติดต่อที่ต้องเฝ้าระวัง โดยสํานักงานหลักประกันสุขภาพแห่งชาติ (สปสช.) ยืนยันการรักษาพยาบาลได้ตามสิทธิฟรี ครอบคลุมทั้งสิทธิบัตรทอง สิทธิข้าราชการ และสิทธิประกันสังคม โดยเป็นการดูแลรักษาตามอาการและตามดุลยพินิจแพทย์ รายละเอียดมีดังนี้
1.การรักษาแบบเจอ แจก จบ กรณีไม่มีอาการ ยังคงรับการรักษาในรูปแบบของเทเลเฮลธ์ผ่าน 4 แอปพลิเคชันได้ตามปกติ โดยพบแพทย์ทางไกล วินิจฉัยอาการ และจัดส่งยาทางไปรษณีย์
2.สามารถรับยารักษาโควิดตามอาการที่ร้านยาที่เข้าร่วมโครงการกับ สปสช. ดูรายชื่อร้านยาที่เข้าร่วมโครงการได้ที่ https://www.nhso.go.th/downloads/197
3.ยกเลิกการแจกชุดตรวจ ATK ผ่านแอปพลิเคชันเป๋าตัง หากไปโรงพยาบาลแล้วแพทย์พิจารณาให้ตรวจคัดกรอง จะไม่มีค่าใช้จ่าย
4.ผู้ป่วยที่มีอาการหนักสามารถรับการรักษาเป็นผู้ป่วยในในโรงพยาบาลตามสิทธิ
5.การใช้สิทธิ UCEP Plus กระทรวงสาธารณสุขปรับปรุงหลักเกณฑ์ UCEP Plus ใหม่ มีผลตั้งแต่วันที่ 1 ต.ค.65 โดยกําหนดให้เฉพาะผู้ป่วยโควิดที่มีอาการเจ็บป่วยวิกฤต (สีแดง) สามารถใช้สิทธิ UCEP Plus เข้ารับการรักษาที่โรงพยาบาลทุกแห่งได้ และไม่มีเงื่อนไข 72 ชั่วโมงแรก ซึ่งต้องมีอาการเจ็บป่วยวิกฤตตามเกณฑ์ UCEP Plus เช่น มีภาวะหัวใจหยุดเต้น ทางเดินหายใจอุดกั้น หายใจหอบเหนื่อย มีภาวะที่ทําให้อาการระบบทางเดินหายใจรุนแรง ไม่สามารถหายใจได้ มีภาวะช็อก ความดันโลหิตต่ํา หรืออาการอื่นๆ ที่อาจทําให้เสียชีวิตได้ ส่วนผู้ป่วยโควิด19 อาการสีเหลือง เช่น กลุ่ม 608 ที่ไม่มีอาการ จะไม่ครอบคลุมสิทธิ UCEP Plus แต่สามารถเข้ารับการรักษาที่สถานพยาบาลตามสิทธิสุขภาพของตนได้
ทั้งนี้ สถาบันการแพทย์ฉุกเฉินแห่งชาติ (สพฉ.) มีศูนย์ประสานคุ้มครองสิทธิผู้ป่วยฉุกเฉินวิกฤต เป็นหน่วยประสานระหว่างประชาชนและสถานพยาบาล ทําหน้าที่ให้คําปรึกษาและให้ข้อมูล สอบถามโทร.0-2872-1669
.........................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการกรมเจ้าท่าระดมสรรพกำลังเร่งช่วยเหลือพี่น้องประชาชนที่ประสบอุทกภัยทั่วประเทศ
วันพฤหัสบดีที่ 3 พฤศจิกายน 2565
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
...
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วย ว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการ เร่งช่วยเหลือผู้ประสบอุทกภัย โดยในวันที่ 2 พฤศจิกายน 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 36 โดยตั้งศูนย์อํานวยการ ณ สํานักงานเจ้าท่าภูมิภาคสาขาขอนแก่น ประกอบด้วยเจ้าหน้าที่ 7 นาย เรือ 1 ลํา รถ 1 คัน บริการรับส่งประชาชนและขนย้ายสิ่งของพื้นที่บ้านปลาปัด อําเภอโกสุมพิสัย จังหวัดมหาสารคาม พร้อมกันนี้ สํานักงานพัฒนาและบํารุงรักษาทางน้ําที่ 7 ได้จัดเจ้าหน้าที่ พร้อมเครื่องจักรเข้าซ่อมแซมตลิ่งและคันกั้นน้ําที่เสียหายจากการถูกน้ํากัดเซาะ พื้นที่จังหวัดลําพูน 3 จุด และจังหวัดเชียงใหม่ 2 จุด ได้แก่
1. แม่น้ําลี้ บ้านดงมะเฟือง หมู่ที่ 6 ตําบลเหล่ายาว อําเภอบ้านโฮ่ง จังหวัดลําพูน
2. แม่น้ําลี้ บ้านเหล่ามะเหยือง หมู่ที่ 5 ตําบลเหล่ายาว อําเภอบ้านโฮ่ง จังหวัดลําพูน
3. แม่น้ําลี้ บ้านทุ่งโป่ง หมู่ที่ 2 ตําบลเหล่ายาว อําเภอบ้านโฮ่ง จังหวัดลําพูน
4. แม่น้ําขาน บริเวณฝายไม้ไร่ลอ หมู่ที่ 7 ตําบลน้ําบ่อหลวง อําเภอสันป่าตอง จังหวัดเชียงใหม่
5. แม่น้ําขาน บริเวณฝายเกาะไม้ต้น หมูที่ 7 ตําบลบ่อหลวง อําเภอสันป่าตอง จังหวัดเชียงใหม่
ทั้งนี้ สถานการณ์ปัจจุบัน ระดับน้ําลดลงอย่างต่อเนื่องในหลายพื้นที่ กรมเจ้าท่ายังคงเฝ้าระวังระดับน้ําในพื้นที่รับผิดชอบ เตรียมพร้อมเรือ หากได้รับการร้องขอจากผู้ใหญ่บ้าน หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2 639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-อว. ร่วม มรภ. กลุ่มภาคกลาง ประชุมกำหนดแนวทางแผนงาน/โครงการ ในการสนับสนุนการดำเนินการตามยุทธศาสตร์ร่วม
วันพฤหัสบดีที่ 29 กันยายน 2565
อว. ร่วม มรภ. กลุ่มภาคกลาง ประชุมกําหนดแนวทางแผนงาน/โครงการ ในการสนับสนุนการดําเนินการตามยุทธศาสตร์ร่วม
อว. ร่วม มรภ. กลุ่มภาคกลาง ประชุมกําหนดแนวทางแผนงาน/โครงการ ในการสนับสนุนการดําเนินการตามยุทธศาสตร์ร่วม
เมื่อวันที่ 12 กันยายน 2565 กระทรวงการอุดมศึกษา วิทยาศาสตร์ วิจัยและนวัตกรรม (อว.) นําโดยศ.(พิเศษ) ดร.เอนก เหล่าธรรมทัศน์รมว.อว.,ดร.ดนุช ตันเทอดทิตย์เลขานุการ รมว.อว.,ดร.พัชรินรุจา จันทโรนานนท์ที่ปรึกษา รมว.อว.,รศ.ดร.พาสิทธิ์ หล่อธีรพงศ์รอง ปอว.,ศ.ดร.ศุภชัย ปทุมนากุลรอง ปอว. และคณะผู้บริหาร อว. ร่วมกับผู้บริหารมหาวิทยาลัยราชภัฏ (มรภ.) กลุ่มภาคกลางจัดประชุมการกําหนดแนวทางแผนงาน/โครงการ ในการสนับสนุนการดําเนินการตามยุทธศาสตร์ร่วมของ มรภ. ณ โรงแรมไมด้า แกรนด์ ทวารวดี จ.นครปฐม
ศ.(พิเศษ) ดร.เอนกกล่าวว่า มีความยินดีเป็นอย่างยิ่งที่ได้พบคณะผู้บริหาร มรภ. กลุ่มภาคกลาง การประชุมในครั้งนี้แสดงให้เห็นว่า อว. ให้ความสําคัญกับ มรภ. เป็นอย่างมาก เนื่องจาก มรภ. เป็นมหาวิทยาลัยที่ทําประโยชน์ให้กับท้องถิ่น ไม่ได้เน้นเพียงแค่การผลิตบัณฑิตเท่านั้น แต่ต้องผลิตบัณฑิตที่จะเป็นกําลังที่มีประสิทธิภาพต่อท้องถิ่นนั้น ๆ ต่อไป ทั้งนี้ อว. พร้อมที่จะเป็นส่วนหนึ่งที่ช่วยสนับสนุนภารกิจของ มรภ. อย่างเต็มความสามารถ
ด้าน ศ.ดร.ศุภชัยกล่าวถึงการปฏิรูปการศึกษา โดยการจัดทําหลักสูตร Sandbox ที่เป็นหลักสูตรเร่งผลิตกําลังคนให้สอดคล้องต่อความต้องการของประเทศอย่างเป็นรูปธรรม อีกทั้งการประกาศใช้หลักเกณฑ์มาตรฐานหลักสูตรการศึกษาใหม่โดยอํานาจการกําหนดหลักสูตรจะอยู่ที่สภามหาวิทยาลัย มุ่งหวังให้เกิดความร่วมมือกันระหว่างหน่วยงานที่ร่วมผลิตบัณฑิต นอกจากนี้ยังกล่าวถึงธนาคารหน่วยกิต (National Credit Bank) โดยทุกวิชาในมหาวิทยาลัยสามารถทําเป็นคลังหน่วยกิตได้ และไม่จํากัดว่าผู้เรียนจะเป็นใคร ซึ่งจะมีคลังหน่วยกิตกลางจะอยู่ที่ อว. โดยหน่วยกิตดังกล่าวได้มาจาก 3 ส่วน ได้แก่
- วิชาในมหาวิทยาลัย
- สถานฝึกอบรมที่ได้รับการรับรอง
- ประสบการณ์ที่ผ่านมา
ดร.ดนุชกล่าวเพิ่มเติมว่ามีความภาคภูมิใจใน มรภ. ตลอดมา โดยทุกครั้งที่ได้มีโอกาสลงพื้นที่เยี่ยมชมมหาวิทยาลัยก็ค้นพบว่า มรภ. มีบุคลากรที่มีความรู้ความสามารถและทรัพยากรที่มีประสิทธิภาพจํานวนมาก อยากให้อธิการบดีและคณะอาจารย์มีความภาคภูมิใจในความเป็น มรภ. และความภูมิใจนั้นจะถูกส่งต่อสู่นักศึกษาต่อไป
รัฐบาลไทย-ข่าวทำเนียบรัฐบาล-“กยศ. ระงับหนี้ผู้กู้เสียชีวิตจากเหตุการณ์ที่อิแทวอน”
วันพุธที่ 2 พฤศจิกายน 2565
“กยศ. ระงับหนี้ผู้กู้เสียชีวิตจากเหตุการณ์ที่อิแทวอน”
จากเหตุการณ์ย่านอิแทวอน เมื่อค่ําวันที่ 30 ต.ค.2565 ส่งผลให้มีผู้เสียชีวิตและได้รับบาดเจ็บจํานวนมาก โดยมีคนไทยเสียชีวิตจํานวน 1 ราย กองทุนตรวจสอบข้อมูลพบว่าผู้เสียชีวิตเป็นผู้กู้ยืมเงิน กยศ. จึงได้ประสานติดต่อญาติของผู้เสียชีวิตเพื่อแจ้งการระงับหนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากเหตุการณ์ย่านอิแทวอน กรุงโซล ประเทศเกาหลีใต้ เมื่อค่ําวันที่ 30 ตุลาคม 2565 ส่งผลให้มีผู้เสียชีวิตและได้รับบาดเจ็บจํานวนมาก โดยมีคนไทยเสียชีวิตจํานวน 1 ราย ซึ่งญาติของผู้เสียชีวิตมีความกังวลใจในเรื่องค่าใช้จ่ายรวมถึงเงินกู้ยืม กยศ. ที่ค้างอยู่ประมาณหนึ่งแสนกว่าบาท กองทุนได้ตรวจสอบข้อมูลแล้วพบว่าผู้เสียชีวิตเป็นผู้กู้ยืมเงิน กยศ. จึงได้ประสานติดต่อญาติของผู้เสียชีวิตเพื่อแจ้งการระงับหนี้ ทั้งนี้ กองทุนขอแสดงความเสียใจอย่างยิ่งต่อความสูญเสียที่เกิดขึ้น และขอเป็นกําลังใจให้ครอบครัวของผู้ประสบเหตุการณ์ดังกล่าว” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กรมทางหลวง ขอชี้แจงกรณีโครงการก่อสร้างทางหลวงพิเศษระหว่างเมืองสาย บางปะอิน - นครราชสีมา
วันพฤหัสบดีที่ 1 กันยายน 2565
กรมทางหลวง ขอชี้แจงกรณีโครงการก่อสร้างทางหลวงพิเศษระหว่างเมืองสาย บางปะอิน - นครราชสีมา
.....
กรมทางหลวง (ทล.) กระทรวงคมนาคม ได้ว่าจ้างที่ปรึกษาให้ดําเนินการศึกษาความเหมาะสมทางด้านเศรษฐกิจ วิศวกรรม และผลกระทบสิ่งแวดล้อมของทางหลวงพิเศษระหว่างเมือง (มอเตอร์เวย์) สายบางปะอิน - สระบุรี - นครราชสีมา พร้อมทั้งการออกแบบเบื้องต้น (Preliminary Design) แล้วเสร็จปี พ.ศ. 2547 ต่อมา ทล. ได้ว่าจ้างที่ปรึกษา เพื่อดําเนินการสํารวจและออกแบบรายละเอียด (Detailed Design) แล้วเสร็จเมื่อปี พ.ศ. 2551 หลังจากนั้น คณะรัฐมนตรีได้มีมติเมื่อวันที่ 14 กรกฎาคม 2558 อนุมัติให้กระทรวงคมนาคม (กรมทางหลวง) ดําเนินโครงการก่อสร้างทางหลวงพิเศษระหว่างเมืองสายบางปะอิน - สระบุรี - นครราชสีมา ระยะทาง 196 กิโลเมตร ในกรอบวงเงิน 84,600 ล้านบาท การก่อสร้างงานโยธาแบ่งเป็น 40 ตอน ซึ่งได้เริ่มต้นสัญญาก่อสร้างในช่วงปี 2559 - 2560 ปัจจุบันก่อสร้างแล้วเสร็จ 24 ตอน ส่วนที่เหลือ 16 ตอน ยังก่อสร้างไม่เสร็จ มีปัญหาอุปสรรคจําเป็นต้องแก้ไขปรับปรุงแบบก่อสร้างตามสัญญาให้เหมาะสม ทําให้มีค่างานเพิ่มขึ้นประมาณ 6,755 ล้านบาท ซึ่งอยู่ในกรอบวงเงินที่คณะรัฐมนตรีได้เห็นชอบเมื่อปี 2558 โดยสรุปประเด็นปัญหาหลักในภาพรวมของโครงการ ได้เป็น 4 กรณี ดังนี้
1. สภาพพื้นที่จริงที่เริ่มทําการก่อสร้างในปี 2560 ได้เปลี่ยนแปลงไปจากเดิมที่เคยสํารวจออกแบบไว้ตั้งแต่ปี 2551
2. ได้ปรับปรุงรูปแบบทางวิศวกรรมให้สอดคล้องกับสภาพทางกายภาพ และ สภาพชั้นดินทางธรณีวิทยา ของพื้นที่ก่อสร้างในปัจจุบัน เพื่อให้เกิดความแข็งแรงของตัวโครงสร้างของมอเตอร์เวย์ และประชาชนเดินทางใช้งานได้อย่างปลอดภัย
3. ปรับรูปแบบให้เหมาะสมสอดคล้องกับโครงสร้างงานสาธารณูปโภคต่าง ๆ ข้อจํากัด เงื่อนไข หรือความจําเป็นของหน่วยงานอื่น ที่มอเตอร์เวย์ตัดผ่าน เช่น การยกระดับความสูงเพิ่มขึ้นมอเตอร์เวย์ส่วนที่ข้ามคลองชลประทาน หรือการสร้างกําแพงครอบมอเตอร์เวย์ในช่วงที่ผ่านเรือนจํากลางคลองไผ่ อําเภอสีคิ้ว จังหวัดนครราชสีมา เป็นต้น
4. การปรับรูปแบบการก่อสร้าง เพื่อบรรเทาผลกระทบต่อข้อร้องเรียนของประชาชนในพื้นที่ และให้สอดคล้องกับโครงข่ายถนนที่ประชาชนใช้ทางในปัจจุบัน เช่น การก่อสร้างทางขนานตามแนวมอเตอร์เวย์ในบางช่วง หรือก่อสร้างทางลอดเพิ่มขึ้น เพื่อให้ประชาชนสามารถเดินทางเข้าออกพื้นที่ได้สะดวก
ทั้งนี้ ทล. ได้ดําเนินการตั้งคณะกรรมการตรวจสอบข้อเท็จจริงที่เกิดขึ้น ทั้งในด้านวิศวกรรมงานทางและโครงสร้าง และการบริหารสัญญาก่อสร้าง โดยมีหน่วยงานภายนอกร่วมเป็นคณะกรรมการ รวมทั้งได้ทําหนังสือหารือระเบียบข้อกฎหมาย และแนวทางการดําเนินการต่อไป กับหน่วยงานต่าง ๆ เพื่อให้เกิดความโปร่งใส คุ้มค่า ตรวจสอบได้ และเป็นไปตามกฎหมาย ระเบียบข้อบังคับที่เกี่ยวข้อง ในปัจจุบัน ทล. ได้มีหนังสือเสนอต่อกระทรวงคมนาคม และสํานักงบประมาณ เพื่อพิจารณารายละเอียด ขออนุมัติเพิ่มวงเงินงบประมาณและขยายการก่อหนี้ผูกพันข้ามปีงบประมาณเพิ่มเติม โครงการก่อสร้างทางหลวงพิเศษระหว่างเมือง สาย บางปะอิน - สระบุรี - นครราชสีมา จํานวน 16 ตอน ซึ่งคาดว่ากระทรวงคมนาคมจะนําเสนอเข้าที่ประชุมคณะรัฐมนตรีเพื่อขออนุมัติวงเงินค่าก่อสร้างที่เพิ่มขึ้น ในเดือนกันยายน 2565 นี้ เมื่อได้รับอนุมัติวงเงินเพิ่มเติม ทล. จะได้วางแผนเร่งรัดงานก่อสร้างในส่วนที่เหลือให้แล้วเสร็จโดยเร็ว ในเบื้องต้นคาดว่าจะสามารถเริ่มเปิดใช้งานบางส่วนได้ภายในปลายปี 2566 และจะทยอยเปิดให้บริการฟรี พร้อมทดสอบระบบการเก็บเงินค่าผ่านทางในปี 2567 และเปิดบริการเต็มรูปแบบตลอดสาย ต้นปี 2568 ต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. จัดประกวดสื่อสร้างสรรค์ รู้เท่าทันยาเสพติด ให้เยาวชนมีส่วนร่วม ตัดวงจรยาเสพติด
วันจันทร์ที่ 10 ตุลาคม 2565
กระทรวงยุติธรรม โดยสํานักงาน ป.ป.ส. จัดประกวดสื่อสร้างสรรค์ รู้เท่าทันยาเสพติด ให้เยาวชนมีส่วนร่วม ตัดวงจรยาเสพติด
กระทรวงยุติธรรม โดยสํานักงาน ป.ป.ส. จัดประกวดสื่อสร้างสรรค์ รู้เท่าทันยาเสพติด ให้เยาวชนมีส่วนร่วม ตัดวงจรยาเสพติด
ในวันจันทร์ที่ ๑๐ ตุลาคม ๒๕๖๕ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในงานแถลงข่าวประกวดสื่อสร้างสรรค์ รู้เท่าทันยาเสพติด ภายใตัแนวคิด "รู้คิด รู้เท่าทันยาเสพติด" โดยมี นายวิชัย ไชยมงคล เลขาธิการ ป.ป.ส. รวมทั้งผู้บริหารและศิลปิน/อินฟลูเอนเซอร์ เก่ง ธชย ประทุมวรรณ , พรอยมน มนสภรณ์ ชาญเฉลิม , สก๊อต ธธรรศ ประทุมวรรณ และ ครูทอม คําไทย เข้าร่วม ณ ห้องประชุมชิดชัย วรรณสถิตย์ สํานักงาน ป.ป.ส. (ดินแดง)
โดยนางพงษ์สวาท กล่าวว่า กระทรวงยุติธรรม เล็งเห็นถึงความสําคัญของเด็กและเยาวชน ซึ่งปัจจุบันมีหลายปัจจัยที่ชักจูงให้มีพฤติกรรมที่ไม่เหมาะสม เข้าไปเกี่ยวข้องกับยาเสพติด เช่น การเห็นพฤติกรรมจากคนรอบข้าง สื่อสังคมออนไลน์ ที่สามารถเข้าถึงได้ง่าย ประกอบกับเด็กและเยาวชนเป็นวัยที่อยากรู้ อยากลอง อยากเป็นที่ยอมรับของเพื่อนๆ ดังนั้น หากเด็กและเยาวชน มีภูมิคุ้มกันที่ดี สามารถตัดสินใจ รู้คิด รู้เท่าทันยาเสพติด โอกาสที่จะเข้าไปเกี่ยวข้องกับยาเสพติด จะน้อยลง โดยจะเห็นได้ว่า เยาวชน มีบทบาทสําคัญอย่างมากในการร่วมสร้างสรรค์สังคมไทย ที่ปลอดยาเสพติด
“การมีส่วนร่วมป้องกันยาเสพติดของเยาวชน สามารถทําได้หลากหลายวิธี ทั้ง รู้จักป้องกันตนเอง ปฏิเสธเมื่อถูกชักชวน ช่วยเป็นกระบอกเสียงในการสื่อสาร ใช้เวลาว่างให้เกิดประโยชน์ด้วยการทํากิจกรรมสร้างสรรค์ เช่น กิจกรรมจิตอาสา กิจกรรมทางเลือก ซึ่งจะช่วยให้เยาวชน กลายเป็นพลังเล็กๆ รวมกันเป็นพลังที่ยิ่งใหญ่ ในการป้องกันยาเสพติดต่อไป” ปลัดกระทรวงยุติธรรม กล่าว
ขณะที่ นายวิชัย กล่าวว่า การจัดประกวดสื่อสร้างสรรค์ รู้ทันยาเสพติด เพื่อเป็นการช่วยแก้ปัญหายาเสพติดตั้งแต่ต้นทาง เพราะเยาวชน ถือเป็นกลุ่มสําคัญ ที่เราต้องช่วยกันสร้างการรับรู้ เพื่อให้เยาวชน รู้ถึงภัยของยาเสพติด ที่ส่งผลเสียทุกด้าน ทั้ง ครอบครัว สังคม ประเทศ โดยหากเราดึงเยาวชน เข้ามามีส่วนร่วมในการแก้ปัญหายาเสพติด ก็จะช่วยตัดวงจรการขายได้ เพราะหากกลุ่มเยาวชน รู้เท่าทัน ไม่หลงไปใช้ยาเสพติด ก็จะทําให้ขบวนการค้ายาเสพติด ไม่สามารถขายยาเสพติดได้ ดังนั้น การเปิดพื้นที่ให้เยาวชน เข้ามามีส่วนร่วม เตือนภัยด้วยกันเอง จะทําให้เข้าถึงกลุ่มเยาวชนได้มากขึ้น และแก้ปัญหาได้แบบครบวงจร
สําหรับการประกวดสื่อสร้างสรรค์ รู้เท่าทันยาเสพติด ผู้เข้าร่วมต้องเป็นเยาวชนอายุระหว่าง ๑๓ - ๒๔ ปี (นับอายุถึงวันที่ปิดรับสมัคร) ที่กําลังศึกษาอยู่ในระดับมัธยมศึกษาตอนต้นหรือเทียบเท่า มัธยมศึกษาตอนปลายหรือเทียบเท่า และอาชีวศึกษา แบ่งการประกวดออกเป็น ๒ ประเภท คือ ประเภทเดี่ยวและประเภททีม (ทีมละ ๒ - ๕ คน) โดยผู้เข้าร่วมต้องสร้างสรรค์คอนเทนต์การแต่งคําขวัญ พร้อมจัดทําคลิปสั้นที่มีเนื้อหารณรงค์ “รู้คิด รู้เท่าทัน ยาเสพติด : Young Kid, Be Smart” อัพโหลดผ่านช่องทางออนไลน์บน Platform : TikTok ความยาวไม่เกิน ๑ นาที พร้อมใส่แฮชแท็ก #YoungKidBeSmartChallenge #รู้คิดรู้เท่าทันยาเสพติด #ปปส #กระทรวงยุติธรรม ตั้งแต่บัดนี้ถึงวันที่ ๓๐ ตุลาคม ๒๕๖๕ เวลา ๒๔.๐๐ น.
รัฐบาลไทย-ข่าวทำเนียบรัฐบาล-ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
วันพุธที่ 28 กันยายน 2565
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
เมื่อวันที่ 27 กันยายน 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังการประชุมคณะรัฐมนตรี (ครม.) ว่า ที่ประชุมครม.ได้มีมติเห็นชอบร่างปฏิญญาฉบับสุดท้ายของการประชุม Mondiacult 2022 ตามที่กระทรวงวัฒนธรรม (วธ.) เสนอ โดยอนุมัติให้รมว.วธ. หรือผู้แทนที่ได้รับมอบหมาย รับรองร่างปฏิญญาฉบับสุดท้ายของการประชุม Mondiacult 2022 และหากมีการปรับเปลี่ยนถ้อยคําของร่างปฏิญญาฯ ที่ไม่ส่งผลกระทบต่อสาระสําคัญหรือที่ไม่ขัดต่อผลประโยชน์ของประเทศไทย ให้วธ. สามารถดําเนินการได้โดยไม่ต้องเสนอต่อครม.พิจารณาอีกครั้ง
สําหรับร่างดังกล่าวมาจากการที่องค์การยูเนสโกร่วมกับรัฐบาลสหรัฐเม็กซิโก จัดการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) ณ กรุงเม็กซิโกซิตี้ ซึ่งเป็นการสนทนาในระดับรัฐมนตรีเกี่ยวกับนโยบายด้านวัฒนธรรม เพื่อการพัฒนาอย่างยั่งยืนทั่วโลกตามวาระการพัฒนาที่ยั่งยืน ค.ศ. 2030 เพื่อระบุพื้นที่สําคัญสําหรับการพัฒนาภาควัฒนธรรมและอุตสาหกรรมสร้างสรรค์ สนับสนุนให้ประเทศสมาชิกปรับนโยบายทางวัฒนธรรมเพื่อรับมือความท้าทายร่วมสมัย โดยมี 4 หัวข้อหลักในการประชุม คือ 1.นโยบายวัฒนธรรมที่ได้รับการปรับปรุงใหม่และมีความเข้มแข็ง 2.วัฒนธรรมเพื่อการพัฒนาที่ยั่งยืน 3.แหล่งมรดกและความหลากหลายทางวัฒนธรรมที่ตกอยู่ในภาวะวิกฤติ และ4.อนาคตของเศรษฐกิจสร้างสรรค์ นอกจากนี้ องค์การยูเนสโกได้แจ้งว่าที่ประชุมคณะกรรมการบริหารของยูเนสโก ครั้งที่ 214 มีมติให้ที่ประชุม Mondiacult 2022 พิจารณารับรองปฏิญญาระดับรัฐมนตรีในระหว่างพิธีปิดการประชุมครั้งนี้ด้วย
รัฐมนตรีว่าการกระทรวงวัฒนธรรม กล่าวอีกว่า วธ.จะเข้าร่วมการประชุม Mondiacult 2022 ผ่านระบบการประชุมทางไกล และร่วมกล่าวถ้อยแถลงในหัวข้อ “อนาคตของเศรษฐกิจสร้างสรรค์” เพื่อให้สอดคล้องกับการยกระดับบทบาทของวธ. ในการเป็นกระทรวงสังคมกึ่งเศรษฐกิจที่ได้รับการยอมรับทั้งในและต่างประเทศ รวมถึงร่วมพิจารณารับรองปฏิญญาฉบับสุดท้ายของการประชุม Mondiacult 2022 ด้วย โดยสาระสําคัญของร่างปฏิญญาฉบับสุดท้ายฯ ของการประชุม Mondiacult 2022 เป็นการทบทวนและเรียบเรียงขึ้นจากผลการหารือระหว่างประเทศสมาชิกตลอดทั้งกระบวนการ ตั้งแต่การหารือในระดับภูมิภาคไปจนถึงการหารือเกี่ยวกับร่างปฏิญญาฉบับก่อนหน้า ซึ่งประกอบด้วยร่างฉบับแรก (Zero Draft) และร่างฉบับรวมความเห็น (Consolidated Draft) โดยร่างปฏิญญาฉบับสุดท้ายมีสาระสําคัญเกี่ยวกับลําดับความสําคัญต่างๆ ในด้านวัฒนธรรมอันจําเป็นต่อการพัฒนาภาควัฒนธรรมและอุตสาหกรรมสร้างสรรค์ของประเทศสมาชิก เพื่อเป็นการรับรองถึงเจตนารมณ์ของการประชุมดังกล่าวในการทบทวนและปรับนโยบายทางวัฒนธรรมเพื่อรับมือกับความท้าทายร่วมสมัย และเพื่อการพัฒนาอย่างยั่งยืนทั่วโลกตามวาระการพัฒนาที่ยั่งยืน ค.ศ. 2030
รัฐบาลไทย-ข่าวทำเนียบรัฐบาล-พม. พร้อมผนึกกำลังช่วยเหลือคนไทย สร้างเครือข่ายอาสาสมัคร พม. ในญี่ปุ่น
วันจันทร์ที่ 26 กันยายน 2565
พม. พร้อมผนึกกําลังช่วยเหลือคนไทย สร้างเครือข่ายอาสาสมัคร พม. ในญี่ปุ่น
พม. พร้อมผนึกกําลังช่วยเหลือคนไทย สร้างเครือข่ายอาสาสมัคร พม. ในญี่ปุ่น
เมื่อวันที่ 22 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ร่วมพบปะพูดคุยและมอบเกียรติบัตรแก่ผู้แทนอาสาสมัครพัฒนาสังคมและความมั่นคงของมนุษย์ (อพม.) ในประเทศญี่ปุ่น อีกทั้งได้รับเกียรติจาก นายสิงห์ทอง ลาภพิเศษพันธ์ุ เอกอัครราชทูต ณ กรุงโตเกียว เข้าร่วมรับฟังปัญหาและหารือถึงแนวทางในการแก้ไขปัญหาของคนไทยในประเทศญี่ปุ่น ณ สถานเอกอัครราชทูต ณ กรุงโตเกียว ประเทศญี่ปุ่น
นายจุติ กล่าวว่า ระหว่างการหารือ ผู้แทน อพม. ได้เล่าถึงปัญหาส่วนใหญ่ของคนไทยที่เดินทางมาทํางานในประเทศญี่ปุ่น คือ ภาษาและการสื่อสาร ซึ่งทําให้นายจ้างญี่ปุ่นเลือกจ้างแรงงานต่างชาติจากประเทศอื่น เช่น ฟิลิปปินส์ และ เวียดนาม เป็นต้น มากกว่าแรงงานไทย อีกทั้งแรงงานไทยอาจไม่ได้รับสิทธิเท่าที่ควรจะเป็น และปัญหาสําคัญอีกปัญหาหนึ่งของคนไทย คือ ยาเสพติด พบว่า สถิติคนไทยถูกจับและคุมขังในคุกญี่ปุ่นเป็นอันดับหนึ่งของชาวต่างชาติ
นายจุติ กล่าวเพิ่มเติมว่า สําหรับปัญหาทั้งหลายต้องอาศัยความร่วมมือกัน ซึ่ง อพม. จะเป็นกําลังเสริมให้สถานเอกอัครราชทูตและสถานกงสุลช่วยเหลือคนไทย หาก สถานเอกอัครราชทูต สถานกงสุล และ อพม. พบปัญหาของคนไทยที่กระทรวง พม. สามารถช่วยเหลือได้ ขอให้แจ้งกระทรวง พม. เพื่อให้ความช่วยเหลือตามแต่กรณี นอกจากนี้ ตนได้มอบเกียรติบัตรแก่ อพม. ที่ผ่านการอบรมหลักสูตร อพม. ในต่างประเทศ ทั้งนี้ ตนขอขอบคุณ อพม. และเครือข่ายคนไทยทุกคนในความเสียสละและความปรารถนาดีที่มีต่อพี่น้องคนไทยด้วยกันในต่างแดน
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
วันศุกร์ที่ 21 ตุลาคม 2565
การท่าเรือแห่งประเทศไทย ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
...
การท่าเรือแห่งประเทศไทย ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและการให้บริการเรือลากจูงตามสถานการณ์ปัจจุบัน
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย กระทรวงคมนาคม เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพ และท่าเรือแหลมฉบัง ซึ่งจะมีผลตั้งแต่วันที่ 1 ตุลาคม 2565 เพื่อให้สอดคล้องกับสถานการณ์ปัจจุบันดังตารางต่อไปนี้
• อัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
ตู้มีสินค้า ขนาด 20 ฟุต
58 บาท
73 บาท
ตู้มีสินค้า ขนาด 40 ฟุต
116 บาท
146 บาท
ตู้มีสินค้า ขนาดมากกว่า 40 ฟุต
131 บาท
164 บาท
ประเภทตู้สินค้า
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
ตู้สินค้าเปล่า ขนาด 20 ฟุต
35 บาท
44 บาท
ตู้สินค้าเปล่า ขนาด 40 ฟุต
70 บาท
89 บาท
ตู้สินค้าเปล่า ขนาดมากกว่า 40 ฟุต
79 บาท
99 บาท
• อัตราค่าธรรมเนียมพิเศษการใช้น้ํามันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
1,846 บาท / ชั่วโมง
2,321 บาท / ชั่วโมง
ท่าเรือแหลมฉบัง
2,356 บาท / ชั่วโมง
2,961 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิดเป็น 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ํามันดีเซลของบริษัท ปตท. จํากัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคํานวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สํานักบัญชี ฝ่ายการเงินและบัญชี โทร. 0 2269 5620
รัฐบาลไทย-ข่าวทำเนียบรัฐบาล-ที่ปรึกษาฯ สุชาติ เป็นประธานในพิธีลงนามความร่วมมือขับเคลื่อน ผลักดัน การใช้ประโยชน์จากกัญชงอย่างครบวงจร
วันศุกร์ที่ 16 กันยายน 2565
ที่ปรึกษาฯ สุชาติ เป็นประธานในพิธีลงนามความร่วมมือขับเคลื่อน ผลักดัน การใช้ประโยชน์จากกัญชงอย่างครบวงจร
ที่ปรึกษาฯ สุชาติ เป็นประธานในพิธีลงนามความร่วมมือขับเคลื่อน ผลักดัน การใช้ประโยชน์จากกัญชงอย่างครบวงจร
วันนี้ (16 กันยายน 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นประธานในพิธีลงนามความเข้าใจ (MOU) ระหว่างอุตสาหกรรมพัฒนามูลนิธิเพื่อสถาบันอาหาร โดยนางอนงค์ ไพจิตรประภาภรณ์ และคณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร โดย ดร.จิระศักดิ์ ธาระจักร์ คณบดีคณะวิทยาศาสตร์และเทคโนโลยี ณ ห้องประชุมราชพฤกษ์ภิรมย์ ชั้น 2 คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
การลงนาม MOU ในวันนี้ มีจุดมุ่งหมายเพื่อบูรณาการการทํางานและการใช้ทรัพยากรร่วมกันให้เกิดประโยชน์สูงสุดในการขับเคลื่อน ผลักดัน การใช้ประโยชน์จากกัญชงอย่างครบวงจร รวมถึงสร้างนวัตกรรมใหม่ที่ทั้งสองฝ่ายมีความเชี่ยวชาญ และนําองค์ความรู้ที่ได้จากความร่วมมือต่อยอดสู่การใช้ประโยชน์ในอุตสาหกรรมอาหารในเชิงนโยบาย เชิงสาธารณะ และเชิงพาณิชย์ ตลอดจนร่วมพัฒนาเทคโนโลยีการสกัดและการพัฒนาผลิตภัณฑ์อาหารจากพืชกัญชง และพัฒนาร่วมกันให้มีคุณภาพ มาตรฐาน และปริมาณ นอกจากนี้ ยังได้เยี่ยมชมโรงเรือนปลูกกัญชา ที่ชั้นดาดฟ้า และเยี่ยมชมห้องปฏิบัติการด้านวิเคราะห์ทดสอบ คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
รัฐบาลไทย-ข่าวทำเนียบรัฐบาล-พลเอก ประวิตรฯ ขยายเวลาหนุนชดเชยน้ำมันผสมชีวภาพออกไปถึงปี 67 สั่งเร่งมาตรการติด Solar Rooftop ให้ประชาชนประหยัดและใช้พลังงานสะอาด
วันศุกร์ที่ 9 กันยายน 2565
พลเอก ประวิตรฯ ขยายเวลาหนุนชดเชยน้ํามันผสมชีวภาพออกไปถึงปี 67 สั่งเร่งมาตรการติด Solar Rooftop ให้ประชาชนประหยัดและใช้พลังงานสะอาด
พลเอก ประวิตรฯ ขยายเวลาหนุนชดเชยน้ํามันผสมชีวภาพออกไปถึงปี 67 สั่งเร่งมาตรการติด Solar Rooftop ให้ประชาชนประหยัดและใช้พลังงานสะอาด
วันนี้ (9 กันยายน 2565) เวลา 09.30 น. ณ ห้องประชุม มูลนิธิอนุรักษ์ป่ารอยต่อฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายพลังงานแห่งชาติ ครั้ง ที่ 6/65 ผ่านสื่ออิเล็คทรอนิกส์ เพื่อติดตามสถานการณ์พลังงานและมาตรการรองรับผลกระทบประชาชน
โดยที่ประชุมร่วมพิจารณา และให้ความเห็นชอบ การขอขยายระยะเวลาการดําเนินงานของ แผนการลดการจ่ายเงินชดเชยน้ํามันเชื้อเพลิงที่มีส่วนผสมของเชื้อเพลิงชีวภาพ ออกไป 2 ปี จากเดิม ครบกําหนด 24 กันยายน 2565 เป็น 24 กันยายน 2567 และแผนการลดการจ่ายเงินชดเชยน้ํามันเชื้อเพลิงที่มีส่วนผสมของเชื้อเพลิงชีวภาพในช่วงปีงบประมาณ 2566-67 โดยมีสรุปสาระสําคัญ คือ กําหนดมาตรการลดการจ่ายเงินชดเชย น้ํามันเชื้อเพลิงที่มีส่วนผสมของเชื้อเพลิงชีวภาพ กลุ่มน้ํามันเบนซิน โดยทยอยลดการจ่ายเงินชดเชยแก่น้ํามันแก๊สโซฮอล์ อี 20 และ อี 85 จนไม่มีการชดเชยจากกองทุนน้ํามันเชื้อเพลิงภายใน 2 ปี และลดการจ่ายเงินชดเชยให้แก่กลุ่มน้ํามันดีเซล โดยทยอยการจ่ายเงินชดเชยให้แก่ น้ํามันดีเซลหมุนเร็วธรรมดา 20 และน้ํามันดีเซลหมุนเร็วบี 20 จนไม่มีการชดเชยจากกองทุนน้ํามันเชื้อเพลิง ภายใน 2 ปี โดยมอบหมายให้ สํานักงานกองทุนน้ํามันเชื้อเพลิง นําเรื่อง เสนอ ครม. พิจารณาต่อไป
พลเอก ประวิตร ฯ ย้ําร่วมตระหนักถึง สถานการณ์ราคาพลังงานโลกปัจจุบัน มีแนวโน้มปรับตัวสูงขึ้น ส่งผลกระทบต่อค่าไฟฟ้าและความเดือดร้อนของประชาชน พร้อมสั่งการให้ กระทรวงพลังงานและหน่วยงานที่เกี่ยวข้อง ต้องเร่งกําหนดและออกมาตรการส่งเสริมการผลิตไฟฟ้าจากพลังงานแสงอาทิตย์ แบบติดตั้งบนหลังคา ( Solar Rooftop ) ให้เร็วขึ้น เพื่อเป็นทางเลือกในการบรรเทาภาระค่าใช้จ่ายครัวเรือนของประชาชน รวมทั้งขอให้หน่วยงานรัฐ ต้องประหยัดพลังงานและร่วมกันณรงค์ประชาสัมพันธ์ให้ทุกภาคส่วน ช่วยกันประหยัดและใช้พลังงานอย่างมีคุณค่าและมีประสิทธิภาพ
รัฐบาลไทย-ข่าวทำเนียบรัฐบาล-สถานการณ์โควิด 2-8 ต.ค. ลดลงต่อเนื่องมีผู้ป่วยใหม่ 2,915 คน กรมวิทยาศาสตร์การแพทย์เผยผลเฝ้าระวังยังไม่พบโอมิครอนสายพันธุ์ BQ.1.1 และ XBB ในไทย เน้นย้ำต้องรับวัคซีนเข็มกระตุ้น
วันจันทร์ที่ 10 ตุลาคม 2565
สถานการณ์โควิด 2-8 ต.ค. ลดลงต่อเนื่องมีผู้ป่วยใหม่ 2,915 คน กรมวิทยาศาสตร์การแพทย์เผยผลเฝ้าระวังยังไม่พบโอมิครอนสายพันธุ์ BQ.1.1 และ XBB ในไทย เน้นย้ําต้องรับวัคซีนเข็มกระตุ้น
สถานการณ์โควิด 2-8 ต.ค. ลดลงต่อเนื่องมีผู้ป่วยใหม่ 2,915 คน กรมวิทยาศาสตร์การแพทย์เผยผลเฝ้าระวังยังไม่พบโอมิครอนสายพันธุ์ BQ.1.1 และ XBB ในไทย เน้นย้ําต้องรับวัคซีนเข็มกระตุ้นป้องกันป่วยหนักหรือเสียชีวิต เตรียมคิกออฟวัคซีนเด็ก 6 เดือน-4ปี 12 ต.ค.
วันที่ 10 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมควบคุมโรคได้รายงานสถานการณ์โควิด19 ในรอบสัปดาห์ ช่วงวันที่ 2-8 ต.ค. 65 ผู้ติดเชื้อรายใหม่รักษาตัวในโรงพยาบาล 2,915 คน เฉลี่ยวันละ 416 คน ลดลงเมื่อเทียบกับช่วงสัปดาห์ก่อนหน้า (25 ก.ย. – 1 ต.ค. 65) ที่มีผู้ติดเชื้อ ผู้ติดเชื้อรายใหม่ 4,435 คน เฉลี่ยวันละ 634 คนทั้งนี้ ทําให้ผู้ป่วยสะสมตั้งแต่วันที่ 1 ม.ค. 65 ถึงปัจจุบันอยู่ที่ 2,461,612 คน ส่วนผู้เสียชีวิตรายใหม่มี 58 คน เฉลี่ยวันละ 8 ราย สะสม 11,131 คน มีผู้ป่วยปอดอักเสบ 410 คน และต้องใส่เครื่องช่วยหายใจ 225 คน ส่วนจํานวนการให้วัคซีน ณ วันที่ 8 ต.ค. 65 มีการให้วัคซีนสะสม 142,726,489 โดส เป็นวัคซีนเข็มที่ 1 จํานวน 57,014,752 โดส เพิ่มขึ้น 375 โดส เข็มที่ 2 จํานวน 53,499,963 โดสเพิ่มขึ้น 551 โดส และตั้งแต่เข็มที่3 ขึ้นไป 32,211,774 โดส เพิ่มขึ้น 4,962 โดส
น.ส.ไตรศุลี กล่าวว่า สําหรับกรณีที่มีรายงานข่าวว่าขณะนี้ในต่างประเทศได้มีการตรวจพบโควิด19 สายพันธุ์โอมิครอนตัวใหม่ เช่น สายพันธุ์ BQ.1.1 และ XBB โดยระบุว่าสามารถแพร่เชื้อได้เร็ว กรมวิทยาศาสตร์การแพทย์ได้รายงานว่าจากการเฝ้าระวังร่วมกับเครือข่ายทั่วประเทศ ยังไม่มีรายงานการตรวจพบสายพันธุ์ดังกล่าวในประเทศไทย โดยสายพันธุ์ที่แพร่ระบาดในประเทศไทย ส่วนใหญ่เป็นโอมิครอน สายพันธุ์ย่อย BA.5 ซึ่งแนวโน้มสอดคล้องกับทั่วโลกที่ BA.5 ยังคงเป็นสายพันธุ์หลัก
ทั้งนี้ แม้รัฐบาลจะได้ปรับลดโควิด19 จากโรคติดต่ออันตรายให้เป็นโรคติดต่อที่ต้องเฝ้าระวัง ตั้งแต่วันที่ 1 ต.ค. 65 เป็นต้นมา แต่กระทรวงสาธารณสุข โดยกรมวิทยาศาสตร์การแพทย์ได้มีระบบการเฝ้าระวังการกลายพันธุ์ของเชื้อโควิด 19 อย่างต่อเนื่อง โดบติดตามดูสายพันธุ์ที่อาจมีปัญหาอย่างใกล้ชิด หากพบสัญญาณว่าตัวใดมีปัญหาจะจับตาเป็นพิเศษ แต่ขณะนี้ประเทศไทยยังไม่มีสัญญาณการกลายพันธุ์ที่ต้องกังวล โดยประชาชนสามารถใช้ชีวิตตามปกติ โดยไม่ต้องตื่นตระหนก
น.ส.ไตรศุลี กล่าวว่า รัฐบาลยังคงเน้นย้ําว่าวัคซีนเข็มกระตุ้นยังมีความจําเป็น ขอให้ประชาชนที่รับวัคซีนครบตามเกณฑ์แล้ว เข้ารับวัคซีนเข็มกระตุ้น โดยเฉพาะกลุ่มเสี่ยง 608 และตั้งแต่วันที่ 12 ต.ค. 65 กระทรวงสาธารณสุขจะเริ่มฉีดวัคซีนแก่เด็กอายุ 6 เดือน ถึง 4 ปี ซึ่งจะทําให้การรับวัคซีนของประชากรกลุ่มต่างๆ มีความครอบคลุมมากขึ้น จากก่อนหน้านี้เด็กเล็กจะเป็นกลุ่มที่มีความเสี่ยงสูงเนื่องจากการพัฒนาวัคซีนยังไม่ครอบคลุม
โดยข้อมูลของกระทรวงสาธารณสุขระบุว่าผู้ปกครองของเด็กอายุ 6 เดือน- 4ปี ได้ลงทะเบียนเพื่อนบุตรหลานเข้ารับวัคซีนแล้ว 4 แสนคน โดยผู้ผลิตวัคซีนจะส่งมอบวัคซีนสําหรับเด็กกลุ่มดังกล่าวล็อตแรกในเดือนต.ค. จํานวน 5 แสนโดส ซึ่งกระทรวงสาธารณสุขจะทยอยฉีดให้กลุ่มเป้าหมายต่อไป
รัฐบาลไทย-ข่าวทำเนียบรัฐบาล-“อนุทิน” เปิดงาน “CPHI South East Asia” ย้ำศักยภาพประเทศไทยในการเป็นศูนย์กลางด้านสุขภาพโลก
วันพุธที่ 19 ตุลาคม 2565
“อนุทิน” เปิดงาน “CPHI South East Asia” ย้ําศักยภาพประเทศไทยในการเป็นศูนย์กลางด้านสุขภาพโลก
รองนายกรัฐมนตรีและรัฐมนตรีว่าการกระทรวงสาธารณสุข เปิดงาน “CPHI South East Asia 2022” งานแสดงสินค้า เทคโนโลยีและการประชุมด้านวัตถุดิบและส่วนประกอบการผลิตยาสําหรับเภสัชอุตสาหกรรมในภูมิภาคเอเชียตะวันออกเฉียงใต้ และงาน “Medlab Asia & Asia Health 2022”
รองนายกรัฐมนตรีและรัฐมนตรีว่าการกระทรวงสาธารณสุข เปิดงาน “CPHI South East Asia2022”งานแสดงสินค้าเทคโนโลยีและการประชุมด้านวัตถุดิบและส่วนประกอบการผลิตยาสําหรับเภสัชอุตสาหกรรมในภูมิภาคเอเชียตะวันออกเฉียงใต้ และงาน “Medlab Asia & Asia Health 2022”ย้ําไทยมีศักยภาพทั้งด้านการรักษาพยาบาลและการสร้างเสริมสุขภาพ พร้อมเข้าสู่การเป็นศูนย์กลางด้านสุขภาพในระดับโลก
วันนี้ (19ตุลาคม2565)ที่ อิมแพ็ค เอ็กซิบิชั่น ฮอลล์ เมืองทองธานี จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีเปิดงานCPHI South East Asia 2022และงานMedlab Asia & Asia health 2022โดยมี นพ.พงศ์เกษม ไข่มุกด์ รองปลัดกระทรวงสาธารณสุข นพ.ไพศาล ดั่นคุ้ม เลขาธิการคณะกรรมการอาหารและยา นายมนู เลียวไพโรจน์ ประธานบริษัทอินฟอร์มา มาร์เก็ตส์ประเทศไทย นายภูริพันธ์ บุนนาค รองผู้อํานวยการ สํานักงานส่งเสริมการจัดประชุมและนิทรรศการ และนายลอย จุน ฮาวผู้จัดการทั่วไป อิมแพ็ค เอ็กซิบิชั่น เข้าร่วมงาน
นายอนุทิน กล่าวว่า อุตสาหกรรมทางการแพทย์และสุขภาพของไทยได้รับการยอมรับทั้งในด้านคุณภาพสูงและมีราคาที่เหมาะสม โดยจากข้อมูลกองทุนการเงินระหว่างประเทศ (IMF)ประเทศไทยมีมูลค่าการใช้จ่ายด้านการท่องเที่ยวเชิงการแพทย์ อยู่ในอันดับที่4จาก118ประเทศทั่วโลก และเป็นประเทศเดียวในเอเชียตะวันออกเฉียงใต้ที่อยู่ใน15อันดับแรกของโลก แสดงให้เห็นถึงความน่าดึงดูดใจของการท่องเที่ยวเชิงการแพทย์ของไทย โดยในปี2564ตลาดอุปกรณ์ทางการแพทย์ของไทยมีมูลค่าประมาณ6พันล้านดอลลาร์ การส่งออกเครื่องมือแพทย์เพิ่มขึ้น22%จากปีที่ผ่านมา เนื่องจากเราเป็นผู้ผลิตและส่งออกอุปกรณ์ป้องกันส่วนบุคคลรายใหญ่ เช่น ถุงมือยางทางการแพทย์ และหน้ากากอนามัย ขณะที่ตลาดด้านยามีมูลค่า6.4พันล้านดอลลาร์ ซึ่งใหญ่เป็นอันดับที่2ของเอเชียตะวันออกเฉียงใต้ รองจากอินโดนีเซีย และคาดว่าจะมีอัตราการเติบโตรายปีเพิ่มขึ้น3.5%ซึ่งการจัดงานครั้งนี้จะเป็นการตอกย้ําถึงศักยภาพของไทยที่จะเป็นศูนย์กลางด้านสุขภาพทั้งในเอเชียและในระดับโลก
********************************* 19 ตุลาคม 2565
รัฐบาลไทย-ข่าวทำเนียบรัฐบาล-อุตุฯ เตือนอากาศแปรปรวนบริเวณไทยตอนบน ฝนตกหนักภาคใต้ ก่อนที่อุณหภูมิจะลดลง 1 - 5 องศาฯ
วันอาทิตย์ที่ 9 ตุลาคม 2565
อุตุฯ เตือนอากาศแปรปรวนบริเวณไทยตอนบน ฝนตกหนักภาคใต้ ก่อนที่อุณหภูมิจะลดลง 1 - 5 องศาฯ
.....
กรมอุตุนิยมวิทยา ออกประกาศเตือนในช่วง 9 - 14 ต.ค. 65 บริเวณความกดอากาศสูงหรือมวลอากาศเย็นกําลังปานกลางจากประเทศจีนจะแผ่เสริมลงมาปกคลุมประเทศไทยตอนบน ทําให้บริเวณดังกล่าวมีฝนฟ้าคะนอง ลมกระโชกแรง และฝนตกหนักบางแห่งเกิดขึ้นวันที่ 9 - 11 ต.ค. นี้
.
หลังจากนั้นอุณหภูมิจะลดลงกับมีลมแรง โดยภาคตะวันออกเฉียงเหนืออุณหภูมิจะลดลง 3 - 5 องศาเซลเซียส ส่วนภาคเหนือ ภาคกลาง และภาคตะวันออก อุณหภูมิจะลดลง 1 - 3 องศาเซลเซียส ขอให้ประชาชนระวังอันตรายจากสภาพอากาศแปรปรวนที่มีฝนตกหนัก ลมกระโชกแรง และอุณหภูมิลดลง รวมถึงดูแลสุขภาพไว้ด้วย
.
สําหรับลมตะวันออกที่พัดปกคลุมอ่าวไทยและภาคใต้มีกําลังแรงขึ้น ทําให้ภาคใต้มีฝนตกหนักถึงหนักมากในช่วงวันที่ 9 – 11 ต.ค นี้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.เห็นชอบ ขยายเวลา ออกเอกสารรับรองบุคคล CI แก่แรงงานเมียนมา ถึง วันที่ 13 กุมภาพันธ์ 2566
วันอังคารที่ 13 กันยายน 2565
ครม.เห็นชอบ ขยายเวลา ออกเอกสารรับรองบุคคล CI แก่แรงงานเมียนมา ถึง วันที่ 13 กุมภาพันธ์ 2566
ครม.เห็นชอบ ขยายเวลา ออกเอกสารรับรองบุคคล CI แก่แรงงานเมียนมา ถึง วันที่ 13 กุมภาพันธ์ 2566
วันที่ 13 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) มีมติเห็นชอบเรื่องการออกเอกสารรับรองบุคคล (Certificate of Identity: CI) ฝ ให้แก่แรงงานเมียนมา ที่ดําเนินการตามมติคณะรัฐมนตรีเมื่อวันที่ 5 กรกฎาคม 2565เรื่อง การบริหารจัดการการทํางานของคนต่างด้าวสัญชาติกัมพูชา ลาว เมียนมา และเวียดนาม เพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา 2019 โดยให้ทางการเมียนมาดําเนินการเปลี่ยนเอกสารรับรองบุคคลให้แก่แรงงานเมียนมาที่มีเอกสารรับรองบุคคลฉบับเดิม ขยายเวลาดําเนินการได้ไม่เกินวันที่ 13 กุมภาพันธ์ 2566 รวมทั้งกรณีที่ทางการเมียนมาจะเพิ่มการดําเนินการตรวจสอบข้อมูลของแรงงานเมียนมาที่ไม่มีเอกสารประจําตัว เพื่อพิจารณาออกเอกสารรับรองบุคคลให้แก่แรงงานเมียนมาที่ได้รับอนุญาตทํางานเรียบร้อยแล้ว แต่ยังไม่มีเอกสารประจําตัว ก็ให้ขยายถึงวันที่ 13 กุมภาพันธ์ 2566 ด้วย
น.ส.ทิพานัน กล่าวว่า พร้อมกันนี้ยังเห็นชอบสถานที่ออกเอกสารรับรองบุคคล ในพื้นที่ 4 จังหวัด ได้แก่ จังหวัดสมุทรสาคร จังหวัดสมุทรปราการ จังหวัดระนอง และจังหวัดชลบุรี ทั้งนี้ให้กระทรวงแรงงาน โดยกรมการจัดหางาน ร่วมดําเนินการในพื้นที่เดียวกับทางการเมียนมาในพื้นที่ 4 จังหวัดข้างต้น ในการพิจารณาอนุญาตทํางานให้แก่แรงงานเมียนมาที่มาดําเนินการขอมีเอกสารรับรองบุคคล ณ สถานที่ดังกล่าว หากทางการเมียนมาร้องขอสถานที่ออกเอกสารรับรองบุคคลเพิ่มเติม หรือเปลี่ยนแปลงสถานที่การออกเอกสารรับรองบุคคล ให้ทางการเมียนมามีหนังสือร้องขอผ่านช่องทางการทูตและสามารถดําเนินการได้ไปพลางก่อน โดยมีระยะเวลาการดําเนินการไม่เกินวันที่ 13 กุมภาพันธ์ 2566
มติเห็นชอบการออกเอกสารรับรองบุคคลให้แก่แรงงานเมียนมาของวันนี้ เพื่อให้แรงงานเมียนมาที่มีเอกสารรับรองบุคคลฉบับเดิมและที่ไม่มีเอกสารประจําตัว ได้รับสิทธิการอนุญาตให้อยู่ในราชอาณาจักรและการอนุญาตทํางานโดยถูกต้องตามกฎหมาย ได้รับการคุ้มครองและมีสิทธิประโยชน์สวัสดิการคุ้มครองสิทธิที่พึงได้รับ รวมทั้งสามารถเดินทางกลับประเทศต้นทางได้หลังจากที่วาระการจ้างงานสิ้นสุดลงหรือไม่ประสงค์จะทํางานอีกต่อไป ตลอดจนเป็นการลดความสุ่มเสี่ยงที่แรงงานบางส่วนจะเปลี่ยนเป็นแรงงานที่ไม่ถูกต้องหากเอกสารประจําตัวสิ้นสุดอายุลง อันจะทําให้เกิดภาระการติดตามตรวจสอบของเจ้าหน้าที่และงบประมาณที่ต้องใช้
รัฐบาลไทย-ข่าวทำเนียบรัฐบาล-ก.อุตฯ จัดพิธีทำบุญตักบาตรถวายพระราชกุศล เพื่อน้อมรำลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 13 ตุลาคม 2565
ก.อุตฯ จัดพิธีทําบุญตักบาตรถวายพระราชกุศล เพื่อน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ก.อุตฯ จัดพิธีทําบุญตักบาตรถวายพระราชกุศล เพื่อน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2565) เวลา 8.00 น. นายณัฐพล รังสิตพล ปลัดกระทรวงอุตสาหกรรม เป็นประธานในพิธีทําบุญตักบาตรถวายพระราชกุศล เพื่อน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 ซึ่งมีกิจกรรมทําบุญตักบาตรถวายภัตตาหาร เครื่องไทยธรรมและจตุปัจจัยแด่พระสงฆ์ จํานวน 10 รูป
โดยมีนายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม รักษาราชการแทนรองปลัดกระทรวงอุตสาหกรรม นายสมพล โนดไธสง นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมพิธีทําบุญฯ ณ ห้องโถง ชั้น 1 อาคารสํานักงานปลัดกระทรวงอุตสาหกรรม